പ്രവേശനോത്സവം ആകര്ഷകമാക്കി പേരാമ്ബ്ര എയുപി സ്കൂള് പേരാമ്ബ്ര: കുട്ടികള്ക്ക് വര്ണാഭമായ വരവേറ്റല്പ്പ് ഒരുക്കി പേരാമ്ബ്ര എയുപി സ്കൂള്. പേരാമ്ബ്ര എയുപി സ്കൂളില് വെള്ളിയാഴ്ച നടന്ന രണ്ടാം ബാച്ച് പ്രവേശനോത്സവത്തില് കുട്ടികളുടെ ഇഷ്ടതാരമായ മിക്കി മൗസ് കുട്ടികളെ സ്കൂള് ഗേറ്റിലെത്തി സ്വീകരിച്ചു. തിങ്കളാഴ്ച നടന്ന ഒന്നാം ബാച്ച് പ്രവേശനോത്സവത്തില് മുത്തുകുടകളും നെറ്റിപ്പട്ടവുമായിരുന്നു പ്രധാന ആകര്ഷണമായത്. നവാഗതരെ സ്വീകരിക്കാന് എത്തിയ മിക്കി മൗസിനെ കുട്ടികള് ആഹ്ളാദത്തോടെയാണ് വരവേറ്റത്. മിക്കി മൗസ് സ്കൂള് ഗേറ്റില് കുട്ടികളെ സ്വീകരിക്കുകയും ആദ്യമായി സ്കൂളിലെത്തിയ 1, 2 ക്ലാസുകളിലെ കുരുന്നുകളെ ക്ലാസുകളിലേക്ക് ആനയിക്കുകയും ചെയ്തു. നീണ്ട കാലയളവില് സ്കൂളും കൂട്ടുകാരെയും കാണാതെ പ്രയാസമനുഭവിച്ച കുട്ടികള്ക്ക് വ്യത്യസ്തവും നൂതനവുമായ പ്രവേശനോത്സവമൊരുക്കണമെന്ന ചിന്തയുടെ ഭാഗമായാണ് സ്റ്റാഫും പിടിഎയും ചേര്ന്ന് പ്രവേശനോത്സവത്തിന് പുത്തന് രീതി അവതരിപ്പിച്ചതെന്ന് പ്രധാനാധ്യാപിക കെ.പി. മിനി പറഞ്ഞു. പിടിഎ പ്രസിഡന്റ് കെ.പി ജയരാജന്, വൈസ് പ്രസിഡന്റ് സി.പി. ഷാജി, സീനിയര് അസിസ്റ്റന്റ് വി.പി. ചന്ദ്രി, സ്റ്റാഫ് സെക്രട്ടറി സിപിഎ അസീസ്, പ്രവേശനോല്സവ കണ്വീനര് ടി.ആര്. സത്യന്, ടി.കെ. ഉണ്ണികൃഷ്ണന്, ഇ. ഷാഹി, കെ.എം. സാജു, നേതൃത്വം നല്കി. Mickey Mouse to welcome children Perambra AUP School made the entrance ceremony attractive